**Temeljem Zakona o pravu na pristup informacijama, fizičke i pravne osobe mogu od tijela javne vlasti zatražiti informaciju koju tijelo javne vlasti posjeduje, njome raspolaže ili ju nadzire.**

Zakonom o pravu na pristup informacijama **(LINK 4).** i Izmjenama i dopunama Zakona o pravu na pristup informacijama **(LINK 5).** svim domaćim i stranim fizičkim i pravnim osobama, na jednak je način i pod jednakim uvjetima omogućeno pravo na pristup informacijama.

**Pravo na pristup informaciji** ostvaruje se podnošenjem zahtjeva.

* na za to predviđenom obrascu
* e-mailom na adresu [opcina-krsan@pu.t-com.hr](mailto:opcina-krsan@pu.t-com.hr) čime se smatra da je podnesen pisani zahtjev
* pisanim putem na adresu OPĆINA KRŠAN, Službenik za informiranje, Blaškovići 12, 52 232 Kršan
* telefonski ili usmeno, o čemu će se sastaviti pisana bilješka, na broj telefona 052/378 – 223 ili, 052 378 221 svakog radnog dana od 7:00 do 15:00 sati

**ZAHTJEV ZA PRISTUP INFORMACIJAMA LINK 1**

**Načini ostvarivanja prava na pristup informacijama:**

* neposrednim davanjem informacije
* davanje informacije pisanim putem
* uvidom u dokumente i izradom preslika dokumenata koji sadrže traženu informaciju
* na drugi način koji je prikladan za ostvarivanje prava na pristup informaciji

**Zahtjev kojim se ostvaruje pravo na pristup informaciji mora sadržavati:**

* naziv i sjedište tijela javne vlasti kojem se zahtjev podnosi
* podatke koji su važni za prepoznavanje tražene informacije
* ime i prezime i adresu fizičke osobe podnositelja zahtjeva, tvrtku, odnosno naziv pravne osobe i njezino sjedište

Podnositelj zahtjeva nije obvezan navesti razloge zbog kojih traži pristup informaciji niti je obvezan pozvati se na primjenu Zakona o pravu na pristup informacijama.

Tijelo javne vlasti o zahtjevu za pristup informaciji odlučit će najkasnije u roku od 15 dana od dana podnošenja urednog zahtjeva.

**Mogućnost izjavljivanja žalbe Povjereniku za informiranje**

* protiv rješenja tijela javne vlasti može se izjaviti žalba Povjereniku u roku od 15 dana od dana dostave rješenja
* žalba se može izjaviti i kad tijelo javne vlasti u propisanom roku ne odluči o zahtjevu podnositelja
* Povjereniku se podnose i žalbe i predstavke, prema informacijama koje su objavljene na internetskim stranicama Povjerenika[**https://pristupinfo.hr/**](https://pristupinfo.hr/)

**Korisni linkovi:**

**Dokumenti i publikacije:** [**https://www.pristupinfo.hr/dokumenti-i-publikacije/prirucnici/**](https://www.pristupinfo.hr/dokumenti-i-publikacije/prirucnici/)

**Ponovna uporaba informacija**

**Ponovna uporaba informacija** je Zakonom o pravu na pristup informacijama definirana kao uporaba informacija tijela javne vlasti **od strane fizičkih ili pravnih osoba, u komercijalne ili nekomercijalne svrhe, različite od izvorne svrhe za koju su informacije nastale,** a koja se ostvaruje u okviru zakonom ili drugim propisom određenog djelokruga ili posla koji se uobičajeno smatra javnim poslom.

**Pravo na ponovnu uporabu informacija** ostvaruje se podnošenjem zahtjeva**.**

**Zahtjev za ponovnu uporabu informacija LINK 2**

Primjer informacija javnog sektora su razni gospodarsko – financijski podaci, podaci iz pravosuđa, prostorno-geografske informacije, statističke informacije, različiti registri i baze podataka, koji imaju potencijal za ponovnu uporabu u svrhu razvijanja novih proizvoda i usluga.

U svrhu ponovne uporabe informacija tijelo javne vlasti će učiniti svoje informacije dostupnima u elektroničkom obliku kad god je to moguće i primjereno. Tijelo javne vlasti nema obvezu osigurati pretvorbu informacija iz jednog oblika u drugi niti osigurati uporabu dijela informacije te nema obvezu obnavljati (ažurirati, nadograđivati, nastaviti stvarati) određenu informaciju samo u svrhu ponovne uporabe.

**Dopuna i ispravak informacije**

Temeljem Zakona o pravu na pristup informacijama (Članak 24.), ako korisnik smatra da informacija pružena na temelju zahtjeva nije točna ili potpuna, može zahtijevati njezin ispravak, odnosno dopunu u roku od 15 dana od dana dobivanja informacije.

Tijelo javne vlasti obvezno je odlučiti o zahtjevu za dopunu, odnosno ispravak informacije u roku od 15 dana od dana zaprimanja zahtjeva, sukladno odredbama članka 23. ZPPI.

**Zahtjev za dopunu i ispravak informacije LINK 3**

Službenik za informiranje je službena osoba mjerodavna za rješavanje ostvarivanja prava na pristup informacijama.

U Općini Kršan, Službenik za informiranje Glorija Fable, Blaškovići 12, 52232 Kršan

Telefon (+385 52) 378 221

E-mail [opcina-krsan@pu.t-com.hr](mailto:opcina-krsan@pu.t-com.hr)

**Pravni okvir pristupa informacijama**

Zakon o pravu na pristup informacijama (**LINK 4**)

Zakon o izmjenama i dopunama Zakona o pravu na pristup informacijama Narodne novine, br. ( **LINK 5** )

Povjerenik za informinje/PRAVNI OKVIR ( **LINK 6** )

**Kriteriji za određivanje visine naknade materijalnih troškova i troškova dostave informacije**

Ovim kriterijima propisuje se visina naknade stvarnih materijalnih troškova koje plaća korisnik prava na informaciju, a koji nastaju pružanjem informacije prema Zakonu o pravu na pristup informacijama.

Kriteriji za određivanje visine naknade stvarnih materijalnih troškova i troškova dostave informacije (Narodne novine, br. 12/14 (**LINK 8** )

Ispravak kriterija za određivanje visine naknade stvarnih materijalnih troškova i troškova dostave informacije (Narodne novine, br. 15/14 **LINK 9** )

**Uvjeti za ponovnu upotrebu informacija**

Uvjeti za ponovnu uporabu informacija opisani su u čl. 19., 20. I 21. Zakona o izmjenama i dopunama Zakona o pravu na pristup informacija ( **LINK 5** )

**Povjerenik za informiranje** je neovisno državno tijelo za zaštitu prava na pristup informacijama koji štiti, prati i promiče Ustavom Republike Hrvatske zajamčeno pravo na pristup informacijama.

**Često postavljena pitanja**

Izvješća o provođenju Zakona o pravu na pristup informacijama

[**https://pristupinfo.hr/dokumenti-i-publikacije/izvjesca-o-provedbi-zppi/**](https://pristupinfo.hr/dokumenti-i-publikacije/izvjesca-o-provedbi-zppi/)